Tour de France 2014.

***Tour de France 2014.*** bilo je 101. izdanje ove najprestižnije biciklističke utrke na svijetu. Startala je 5. jula iz Leedsa, a završena je 27. jula u Parizu. Konačni pobjednik u generalnom poretku bio je Italijan Vincenzo Nibali, s više od 7 minuta prednosti nad drugoplasiranim Francuzom Jean-Christopheom Péraudom i to je najveća razlika još od 1997.

## Timovi 
Svih 18 timova koji imaju *Proteam* licencu UCI-ja moraju učestvovati u utrci. Također su pozvana 4 tima iz kategorije *Professional Continental*.

*  Ag2r-La Mondiale
*  BMC Racing Team
*  Cofidis †
*  Giant-Shimano
*  Lotto-Belisol
*  Orica-GreenEDGE
*  Team NetApp-Endura †
*  Trek Factory Racing
*  Astana
*  Bretagne-Séché Environnement †
*  FDJ.fr

*  IAM Cycling †
*  Movistar Team
*  Team Europcar
*  Team Sky
*  Belkin Pro Cycling
*  Cannondale
*  Garmin-Sharp
*  Lampre-Merida
*  Omega Pharma-Quick Step
*  Kaćuša
*  Team Tinkoff-Saxo

†: pozvani *Pro-Continental* timovi

Prije starta ovogodišnjeg izdanja među glavnim favoritima za pobjedu u ukupnom poretku bili su Chris Froome, Alberto Contador, Vincenzo Nibali i Alejandro Valverde. Froome je pao u 5. etapi i zbog povreda odustao od daljnjeg takmičenja. Contadoru se desila ista stvar u 10. etapi, s tim da je on pri padu slomio nogu. Nijemcu Jensu Voigtu ovo je bio 17. i posljednji *Tour* na kojem učestvuje, čime je izjednačio rekord po broju učešća.

## *Grand Départ* 
*Grand Départ* prezentacija timova održana je 3. jula u First Direct Areni u Leedsu nakon ceremonijalne vožnje po ulicama tog grada koja je započela kod tamošnjeg univerziteta.

## Ruta i etape 
Prve 3 etape vožene su u Engleskoj, s početkom u Leedsu. Ovo je četvrti *Tour de France* koji je sadržavao etape u Engleskoj (nakon 1974, 1994. i 2007) i jedini s više od 2 etape u Engleskoj.

## Razvoj poredaka 
Četiri su glavna poretka na Tour de Franceu 2014. Najvažniji je generalni poredak, koji se računa tako što se završna vremena svih biciklista sabiraju nakon svake etape. Biciklist s najkraćim ukupnim vremenom vodeći je u utrci i oblači žutu majicu; pobjednik u ovom poretku smatra se pobjednikom cijelog *Toura*. Na *Touru* 2014. nema vremenskih bonusa.

Naredni poredak je poredak sprintera, koji se nagrađuje zelenom majicom. U ovom poretku biciklisti dobijaju bodove za završavanje među najboljima u finišu etape ili u srednjim sprintovima. Biciklist s najviše bodova vodi u poretku i nosi zelenu majicu.

Postoji i poredak penjača. Organizatori kategoriziraju određene uspone kao vankategorijske te kao uspone 1, 2, 3. i 4. Kategorije. Bodove u ovom poretku osvajaju prvi biciklisti koji dođu do vrha ovih uspona, s tim da se za uspon veće kategorije dobija i više bodova. Biciklist s najviše bodova je vodeći u ovom poretku i dodjeljuje mu se tačkasta majica.

Četvrti pojedinačni poredak je poredak mladih vozača; vodeći u ovom poretku nosi bijelu majicu. Računao se na isti način kao generalni, ali učestvovali su samo vozači rođeni 1. januara 1989. ili poslije.

U timskom poretku sabiraju se vremena trojice najboljih biciklista svakog tima u svakoj etapi; vodeći tim je onaj s najkraćim ukupnim vremenom. Vozači u timu koji vodi u ovom poretku dobijaju majice sa žutim brojevima, a od 2012. i žute kacige.

Nagrada za borbenost (ili nagrada za najagresivnijeg vozača) dodjeljuje se nakon svake etape onom vozaču za koga se smatra da je bio najborbeniji u toj etapi, a određuje se glasanjem žirija. Dobitnik nosi crveni broj na leđima narednog dana. Po završetku *Toura* biciklist koji je dobio najviše glasova gledano u svim etapama dobija priznanje kao najborbeniji vozač na cijelom *Touru*.

; Napomene
* U 2. etapi Bryan Coquard, koji je tada bio treći u poretku sprintera, nosio je zelenu majicu jer je Marcel Kittel (prvoplasirani) nosio žutu majicu kao vodeći u generalnom poretku, a Peter Sagan (drugoplasirani) nosio je bijelu majicu kao vodeći u poretku mladih vozača.
* U 3, 4. i 5. etapi Romain Bardet, koji je bio drugi u poretku mladih vozača, nosio je bijelu majicu jer je prvoplasirani Peter Sagan nosio zelenu majicu kao vodeći u poretku sprintera. Također, u 6. i 7. etapi Michał Kwiatkowski nosio je bijelu majicu iz istog razloga.
* U 14. etapi Joaquim Rodríguez, koji je bio drugi u poretku penjača, nosio je tačkastu majicu jer je prvoplasirani Vincenzo Nibali nosio žutu majicu kao vodeći u generalnom poretku.

## Pobjednici 
### Generalni poredak 
### Poredak sprintera 
### Poredak penjača 
### Najbolji mladi vozač 
### Poredak timova 
## Reference 
## Vanjski linkovi 
* Službena stranica
* Le Tour Yorkshire - Grand Départ 2014 

Kategorija:Tour de France po godinama
Kategorija:2014. u Francuskoj
Kategorija:2014. u Engleskoj
Kategorija:2014. u biciklizmu